รัฐบาลไทย-ข่าวทำเนียบรัฐบาล-ปลัดกระทรวงมหาดไทยประชุมขับเคลื่อนและติดตามนโยบายของรัฐบาลและภารกิจสำคัญ ประจำเดือน มกราคม 2565
วันพฤหัสบดีที่ 27 มกราคม 2565
ปลัดกระทรวงมหาดไทยประชุมขับเคลื่อนและติดตามนโยบายของรัฐบาลและภารกิจสําคัญ ประจําเดือน มกราคม 2565
ปลัดกระทรวงมหาดไทยประชุมขับเคลื่อนและติดตามนโยบายของรัฐบาลและภารกิจสําคัญ ประจําเดือน มกราคม 2565
เมื่อวันที่ 26 มกราคม 2565 เวลา 09.00 น. ที่ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของสํานักงานปลัดกระทรวงมหาดไทย เดือนมกราคม 2565 ผ่านระบบวีดิทัศน์ทางไกล โดยมี รองปลัดกระทรวงมหาดไทย ผู้ตรวจราชการกระทรวงมหาดไทย ผู้ช่วยปลัดกระทรวงมหาดไทย หัวหน้าหน่วยงานในสังกัดสํานักงานปลัดกระทรวงมหาดไทย ผ่านระบบวีดิทัศน์ทางไกลร่วมกับ หัวหน้าสํานักงานจังหวัด และผู้อํานวยการกลุ่มงานในสังกัดสํานักงานจังหวัด
นายสุทธิพงษ์ จุลเจริญ ปลัดกระทรวงมหาดไทย เน้นย้ําให้ศึกษาข้อมูลเชิงลึกเพื่อให้เข้าใจถึงเจตนารมณ์ที่แท้จริงของการดําเนินการในแต่ละเรื่อง สํานักงานจังหวัดต้องทําความเข้าใจเพื่อให้สามารถสื่อสาร ส่งต่อข้อมูล และติดตามการดําเนินการได้อย่างถูกต้อง เช่น จังหวัดผลสัมฤทธิ์สูง ที่มุ่งเน้นการทํางานเป็นทีม สร้างวัฒนธรรมการทํางานที่เป็นระบบในการบริหารจัดการ มากกว่าการได้รับรางวัล ซึ่งการดําเนินการจะช่วยยกระดับการทํางานให้ดีขึ้นตามแนวคิด Change for good ซึ่งจะนําไปสู่การแก้ไขปัญหาของประชาชนได้อย่างเป็นระบบต่อไป รณรงค์การส่งเสริมการใส่ผ้าไทยที่การมุ่งเน้นการกระตุ้นเศรษฐกิจฐานราก เป็นการสร้างความต้องการ (demand side) ซึ่งจะไปขับเคลื่อนการผลิต (supply side) ให้แข็งแรง ลดการพึ่งพาวัตถุดิบจากต่างประเทศ เกิดการสร้างงาน สร้างรายได้ให้กับกลุ่มเศรษฐกิจฐานราก ไม่ทิ้งอาชีพทอผ้าที่เป็นอัตลักษณ์ของประเทศ และรักษาภูมิปัญญา มีคุณภาพชีวิตที่ดี สามารถส่งต่อองค์ความรู้จากรุ่นสู่รุ่น รวมทั้งการขับเคลื่อนโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล” ซึ่งเป็นการน้อมนําหลักแนวคิดเกษตรทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาปรับใช้ จะเป็นการช่วยตอกย้ําภาพลักษณ์ ความมีคุณค่าของหลักปรัชญาหรือทฤษฎีใหม่เป็นไปตามเป้าหมายการพัฒนาที่ยั่งยืนขององค์การสหประชาชาติ (Sustainable Development Goals) โดยเน้นย้ําให้สํานักงานจังหวัด ประสานงานกับหน่วยงานที่เกี่ยวข้อง ติดตามการดําเนินการ มีการลงตรวจติดตามเพื่อให้กําลังใจ ตลอดจนแนะนําเพิ่มเติมเพื่อให้การดําเนินการสมบูรณ์ กระตุ้น ปลุกเร้า ผู้นําชุมชน ผู้นําท้องที่และท้องถิ่นเพื่อนําไปขยายผลไปสู่เจตนารมณ์สูงสุดของโครงการ ที่ครัวเรือนในพื้นที่ต้นแบบกลายเป็นผู้เชี่ยวชาญ (Guru) สามารถถ่ายทอดองค์ความรู้ และเอื้อประโยชน์ให้กับชุมชนโดยรอบได้อย่างเป็นระบบ โครงการโคก หนอง นา น้ําใจและความหวัง ซึ่งพระบาทสมเด็จพระวชิรเกล้าเจ้าอยู่หัว ทรงพระราชทานโครงการโคก หนอง นา น้ําใจและความหวัง ให้กรมราชทัณฑ์ดําเนินการ ไม่เพียงมุ่งเน้นดูแลผู้ต้องขังเท่านั้น แต่เป็นการดูแลประชาชนในสังคมโดยรวม ซึ่งจากข้อมูลของกรมราชทัณฑ์แสดงให้เห็นว่าอัตราการก่อเหตุอาชญากรรมซ้ําของผู้พ้นโทษ ลดลงจาก 30% เหลือเพียง 10%
ทั้งนี้ ผู้บริหารกระทรวงมหาดไทยได้มีข้อเน้นย้ําเพิ่มเติม ดังนี้ นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น เน้นย้ําเรื่องมาตรการและแนวทางปฏิบัติเกี่ยวกับสถานการณ์โควิดของจังหวัด เรื่องการปรับผังสีของพื้นที่ ร้านอาหารที่จะจําหน่ายสุราได้ และการดูแลช่วงเทศกาลตรุษจีนและเน้นย้ําว่าการแก้ไขปัญหาความยากจนและพัฒนาคนทุกช่วงวัยต้องดําเนินการให้ครบทุกมิติ นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร มีข้อเน้นย้ําให้ทุกจังหวัดถือปฏิบัติให้เป็นไปตามกรอบการดําเนินงานจังหวัดที่มีผลสัมฤทธิ์สูง และพิจารณาเสนอผลงาน PMQA ตามหมวดที่จังหวัดมีความพร้อมตามศักยภาพจังหวัด และเน้นย้ําให้เร่งรัดก่อหนี้ผูกพันงบประมาณของสํานักงานปลัดกระทรวงมหาดไทย ตลอดจนขอให้หัวหน้าสํานักงานจังหวัดให้ความสําคัญกับงานสารบรรณต้องกํากับดูแลเจ้าหน้าที่ ให้ดําเนินการให้เป็นไปตามความเร่งด่วนของเรื่องด้วย นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง ขอให้สํานักงานจังหวัดต้องรู้ศักยภาพของบุคลากรของหน่วยงานอื่นๆ ภาคเอกชน ภาคประชาชน เพื่อแนะนําให้ ผู้ว่าราชการจังหวัดสั่งการได้อย่างเหมาะสม บูรณาการงบประมาณของทุกหน่วยงานในทุกมิติทั้ง Function/Agenda/Area สํานักงานจังหวัดต้องรู้งานของทุกหน่วยในพื้นที่ นโยบายของหน่วยงานอื่นๆ เพื่อให้สํานักงานจังหวัดเป็นศูนย์กลางของจังหวัดโดยต้องทํางานเป็นนายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย ขอให้สํานักงานจังหวัดประสานหน่วยงานที่เกี่ยวข้องในการในการขับเคลื่อนโครงการโคก หนอง นา ตลอดจนกํากับโครงการให้เป็นไปตามระเบียบ การพัฒนา SEDZ เน้นย้ําให้ตรวจสอบความพร้อมพื้นที่เพื่อดําเนินการได้ทันที และเตรียมความพร้อมในการสนับสนุนการดําเนินการโครงการสมาชิกวุฒิสภาพบประชาชนในจังหวัด นายชัยณรงค์ วาสนะสมสิทธิ์ รักษาการในตําแหน่งที่ปรึกษาด้านความมั่นคง เน้นย้ําเรื่องการข่าว โดยให้สํานักงานจังหวัดประสานหน่วยงานที่เกี่ยวข้อง โดยเฉพาะปัญหาความมั่นคงตามแนวพื้นที่ชายแดน และกลุ่มผู้ลักลอบหลบหนีเข้าเมือง นายสรายุทธ แก้วกุลปรีชา รักษาการในตําแหน่งที่ปรึกษาด้านการปกครอง เน้นย้ําให้จังหวัดพิจารณาหาแนวทางแก้ไขปัญหาเกี่ยวกับพื้นที่ดําเนินการโครงการหลวงที่ชัดเจน เช่น พื้นที่โครงการหลวงในพื้นที่ป่าสงวนแห่งชาติ ป่าต้นน้ําลําธาร เพื่อให้ส่วนราชการสามารถสนับสนุนการดําเนินการและงบประมาณได้ การขับเคลื่อนจิตอาสา ภาคประชาชนโดยเชิญชวนประชาชนเข้ามามีส่วนร่วมมากยิ่งขึ้น ผ่านกลไกนายอําเภอ กํานัน ผู้ใหญ่บ้าน
นอกจากนี้ นายสุทธิพงษ์ จุลเจริญ ปลัดกระทรวงมหาดไทย ได้แจ้งให้สํานักงานจังหวัดทราบเกี่ยวกับการพัฒนาผลิตภัณฑ์จากผ้าขิดลายนารีรัตนราชกัญญา ซึ่งสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ได้พระราชทานแบบลายผ้า “ผ้าขิดลายนารีรัตนราชกัญญา” เพื่อช่วยเหลือพี่น้องประชาชนในการใช้ภูมิปัญญาพัฒนาผลิตภัณฑ์พื้นถิ่นแบบ “งานฝีมือ” หรือ “งานคราฟต์” ซึ่งเป็นการเพิ่มมูลค่าให้กับผลิตภัณฑ์พื้นถิ่น ทั้งนี้ กรมการพัฒนาชุมชนจะมีการอบรมทั่วประเทศเพื่อพัฒนากลุ่มทอผ้าให้สามารถผลิตผ้าได้ตรงกับความต้องการของตลาด และวงการแฟชั่นยุคปัจจุบัน
“การดําเนินการทั้งหมดจะสําเร็จได้ หัวหน้าสํานักงานจังหวัดต้องตระหนักในบทบาทสํานักงานจังหวัดที่เป็นเลขานุการของจังหวัด ซึ่งเปรียบเสมือนโซ่ข้อกลางในการเชื่อมโยงนโยบายและการดําเนินงานของทุกส่วนราชการในจังหวัดกับผู้ว่าราชการจังหวัด สํานักงานจังหวัดจึงต้องมีข้อมูลการดําเนินการทุกภารกิจของทุกหน่วยที่อยู่ในอํานาจของผู้ว่าราชการจังหวัด เพื่อให้สามารถให้ข้อมูลและคําแนะนําต่าง ๆ จึงจําเป็นต้องสร้างทีมให้แข็งแรง โดยดึง 7 ภาคีเครือข่ายเข้ามาร่วมในการดําเนินการ” นายสุทธิพงษ์ กล่าวเพิ่มเติม